**Прадмет:** матэматыка

**Клас:** 1

**Тэма:** (раздзел) Адназначныя лікі

**Урок № 29: Тэма ўрока:** Лік і лічба 7

**Матэматыка:** вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан. – Мінск: НІА, 2019.

**Матэматыка:** рабочы сшытак: вучэбны дапаможнік для 1 класа ўстаноў агульнай сярэдняй адукацыі з беларускай мовай навучання. 1 частка. //Г.Л.Мураўёва., М.А.Урбан., С.В.Гадзаава., С.А.Капылова. – Мінск: НІА, 2019.

У 2021/2022 навучальным годзе год зацвярджэння (выдання) вучэбнай праграмы 2017.

**Мэта:** плануецца, што ў канцы ўрока вучні будуць пазнаваць лічбу 7 і навучацца яе пісаць.

**Задачы:**

* пазнаёміць вучняў з лікам і лічбай 7;
* вучыць абазначаць лікам 7 колькасць мностваў, якія складаюцца з сямі элементаў;
* вучыць пісаць лічбу 7;
* развіваць памяць, кемлівасць;
* садзейнічаць выхаванню ўмення працаваць самаму і ў калектыве.

**Матэматыка.** 1 клас: самастойныя і кантрольныя работы: варыянт-1; /Г.Л.Мураўёва., М.А.Урбан., С.В.Гадзаава., С.А.Капылова. – Мінск: Аверсэв, 2020. – 78 с. : іл.

**Абсталяванне:** набор геаметрычных фігур; карткі з лічбамі і знакамі; малюнак- узор напісання лічбы 7; наглядны матэрыял.

**Ход урока**

**І Арганізацыйны момант.**

* Заплюшчыце вочкі і ўважліва паслухайце мяне. Апошняе слова кожнага выраза вымаўляем разам уголас.
* На ўроку нашы вочкі ўважліва глядзяць і ўсё… (бачаць).
* Вушы ўважліва слухаюць і ўсё… (чуюць).
* А галава наша добра … (думае).

Бачу, што вы настроены на працу. Пачнём наш урок.

**ІІ Актуалізацыя ведаў і навыкаў навучэнцаў.**

* Устаўце патрэбныя лічбы.

1. 3, , 5, 6. 2) 6, , 4, 3, , 1.

* У якім парадку размешчаны першы (другі) рад лікаў?
* Назавіце сярод гэтых лікаў самы большы (меншы) лік.
* Які лік стаіць паміж лікамі 3 і 5, 6 і 4?
* Назавіце лік, які стаіць на другім (пятым) месцы ў натуральным радзе лікаў?
* Колькі прадмктаў абазначае лік 4, 6?
* Назавіце суседзяў ліку 4, 5, 2.
* Павялічце лік 5 на 1. Паменшце лік 4 на 1.
* Якое дзеянне трэба выканаць, каб з 5 атрымаць 6 ( з 4 - 3)?

***Вусны лік***

1)Два кубікі ў Машы,

Чатыры ў Наташы.

А колькі ж іх разам

У Машы і Наташы? (2 + 4 = 6)

1) Набраць сумай трох лікаў лік 6.

**6**

|  |  |  |  |
| --- | --- | --- | --- |
| 1 | 2 | 3 | 1 |
| 4 | 1 | 2 | 1 |
| 3 | 0 | 3 | 1 |
| 2 | 5 | 0 | 1 |

2)

**?**





- =

**?**





+ = +

- Складзіце лікавы выраз да першай (другой) схемы. (Вучні выкладваюць на партах з дапамогай картак з лічбамі выразы і называюць, што атрымалася.)

- Чым падобныя выразы і чым адрозніваюцца? (6 - 1 і 6 + 1.)

- Знайдзіце іх значэнні і параўнайце атрыманыя лікі.

- Як з ліку 6 атрымаць 7?

**Тэма нашага ўрока -** Лік і лічба 7. Сёння на ўроку мы пазнаёмімся з лікам і лічбай 7. Навучымся пісаць лічбу 7.

**ІІІ Засваенне новых ведаў.**

Колькі прадметаў намалявана на кожным малюнку? (7) Картку з лічбай 7 настаўнік прымацоўвае на дошцы, вучні кладуць картку з лічбай 7 на парту.

Звяртаецца ўвага вучняў на ўзоры друкаванай і пісьмовай лічбы 7. На лікавым радзе настаўнік паказвае рух ад 6 да 7 і ад 7 да 6, вучні паўтараюць гэты рух на лікавым радзе ў вучэбным дапаможніку.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.58, №1

Вучні называюць па карцінках, дзе сустрэлася лічба 7. Звяртаецца ўвага на хакеіста, які выступае пад сёмым нумарам.

* Што вы ведаеце пра хакей?

Цікавыя звесткі пра хакей:

* Першая хакейная шайба была квадратнай формы.
* Шайба для гульні ў хакей важыць 200грам і вырабляецца з вулканічнай гумы. Перад матчам яе замарожваюць, каб яна не падскакала.
* 193 км/г – такой скорасці дасягае шайба пры моцных ударах.
* Лёдазалівачная машына была сканструіравана ў 1945 годзе каліфарнійцам Франкам Замбоні.
* Звычайна лёд заліваюць таўшчынёй 7,6 – 10 см. Вялікая таўшчыня мяшае хуткаму слізгаценню.

Хакей для дзяцей - гэта цудоўная магчымасць умацаваць сваё здароўе і выпрацаваць характар.

Хакей бывае розным:

1. 6 ігракоў. 2) 11 спартсменаў, гульня на траве з мячом.

1. Індархакей, 6 ігракоў. 4) Падводны хакей, 7 ігракоў.

5) Хакей на квадах, 5 ігракоў. 6)Дуэль пад лёдам, 1 ігрок.

7) Рынкбол, 5-6 спартсменаў. 8)На санках, 6 ігракоў.

* Як называецца хакей, для якога трэба толькі 1 ігрок у камандзе? (Дуэль пад лёдам.)
* Які хакей можна суаднесці з тэмай нашага ўрока? Чаму? (Падводны хакей, 7 ігракоў, і мы вывучаем лік і лічбу 7.)

***Фізкультхвілінка***

На канькі ўстаём хутчэй,

Вельмі любім мы хакей, (Паказаць апрананне канькоў.)

Каб пачаць у яго гуляць,

Клюшку ў рукі трэба ўзяць. (Паказаць клюшку ў правай руцэ.)

Шайбу гэтай клюшкай б’ём.

Налева, направа падаём, (Рух рукой налева, напрва.)

Шайба хутка паляцела,

І ў вароты заляцела! (Рэзкі рывок рукой і крыкнуць “Ура”.)

2)с.59, №4

Вучні вылучаюць мноствы, якія змяшчаюць 7 элементаў.

3)с.59, №5

Вучні складаюць матэматычнае апвяданне, тлумачаць схему, выбіраюць арыфметычны знак і дапамогай картак з лічбамі і знакаў дзеянняў састаўляюць роўнасці на парце.

4)с.59, №6

Неабходна вызначыць заканамернасць і працягнуць рад геаметрычных фігур.

***Фізкультхвілінка для вачэй***

(Пасля кожнага задання вучні вызначаюць узровень выканання на лінеечках поспеху.Настаўнік перад кожным заданнем называе крытэрый, па якім будзе правярацца работа.)

5)с.59 Заданне ад божай кароўкі.

Лікі 5, 3, 6, 4 трэба паменшыць на 1 і запісаць у сшытак.

**V Прымяненне ведаў.**

***Работа ў рабочым сшытку***

1)с.32. №1

Пісьмо лічбы 7.

2)с.32, №2

Вучні выконваюць складанне і адніманне на практычнай аснове. Для выканання вылічэнняў можна выкарыстоўваць лічыльныя палачкі.

3)с.32, №4


Лагічнае заданне. Вучні ўстанаўліваюць паварот стрэлак і працягваюць рад.

**VІ Замацаванне новых ведаў і спосабаў дзейнасці.**


1) с. 18, № 3

*Матэматыка, самастойныя і кантрольныя работы, варыянт-1(Г.Л. Мураўёва, М.А.Урбан, С.В.Гадзаава, С.А.Капылова)*

Дадаванне і адніманне ліку 1 з апорай на рад лікаў.

****

**VІІ Падвядзенне вынікаў.**

****


*Разгубіўся я зусім,*

*Не магу знайсці я лічбу 7.*

Вучні абводзяць лічбу 7 .

*Харкатарыстыка ліку 7.*

**VІІІ Рэфлексія “Сонейка і хмаркі”**

 Задаволены сваёй работай на ўроку.

Былі моманты, калі я адчуваў цяжкасці.

 Не задаволены, многа не змог зрабіць.